**942-2020**

|  |  |
| --- | --- |
| **04.04.**  **subota** | Okupljanje grupe u zračnoj luci Split u 13,30 sati. Upoznavanje sa voditeljem putovanja i podjela putne dokumentacije. Prijava na direktan let za Amsterdam u 15,30 sati. Dolazak u zračnu luku u Amsterdamu u 17,50 sati. Ukrcaj u autobus i transfer do hotela. Prijava i smještaj. Po želji grupe odlazak javnim gradskim prijevozom sa voditeljem putovanja u centar *Amsterdama*. Odlazak do najvećeg i najpoznatijeg *trga Dam* sa mnoštvom kafića, barova i restorana na kojem se odvija noćni život ovog grada. Individualna šetnja kroz četvrt crvenih svjetiljki. Povratak u hotel. Noćenje. |
| **05.04.**  **nedjelja** | Doručak. Odlazak javnim gradskim prijevozom i pješice u razgled ***Amsterdama***: *Leidseplein* *trg*, *Nova crkva, Zapadna crkva, kuća Anne Frank, Rembrandtova kuća*, *toranj Munt, Rembrandtov trg,* ***Begijnhof trg, Trg muzej na kojem se nalaze Rijksmuseum, muzej Vincenta Van Gogha i Stedelijk muzej, Bloenmenmarkt – tržnica cvijeća na kanalu Singel, Mint Tower – ostaci nekadašnjeg glavnog ulaza u grad,* *nizozemska opera*.** Odlazak u posjet brusionici dijamanata uz prikaz izrade nakita i mogućnost kupnje. Nakon razgleda šetnja do poznate trgovačke ulice *Kalverstraat*. Slobodno vrijeme za kupovinu i osobne programe. Po želji grupe mogućnost plovidbe brodom kanalima Amsterdama. Povratak u hotel. Noćenje. |
| **06.04.**  **ponedjeljak** | Doručak. Odlazak autobusom na poludnevni izlet *Mala nizozemska tura.* Obilazak najposjećenijih turističkih mjesta u okolici Amsterdama: ***Zaanse Schans*** – mjesto koje nudi savršen uvid u industrijsku prošlost Nizozemske sa svojim tradicionalnim kućama, vjetrenjačama, radionicama i kanalima, ***Edam*** - gradić poznat po proizvodnji sira edamer, ***Volendam*** - romantična ribarska luka i izletište. Posjet manufakturi sira i radionici klompi uz mogućnost kupnje ovih tradicionalnih nizozemskih proizvoda. Nakon razgleda ukrcaj u autobus i polazak premacvjetnom parku ***Keukenhhof-u*** (individualni posjet). Park je otvoren za posjetitelje od sredine ožujka do sredine svibnja kada je cvijeće u punom cvatu. Povratak u Amsterdam. Noćenje. |
| **07.04.**  **utorak** | Doručak. Mogućnost odlaska autobusom na cjelodnevni izlet *Velika nizozemska tura*. Vožnja do ***Scheveningena***, modernog ljetovališta s dugom pješčanom plažom. Kraće slobodno vrijeme. Nastavak vožnje do ***Den Haag-a*** gdje se nalazi sjedište nizozemske vlade. Po dolasku odlazak do zgrade nizozemskog parlamenta te šetnja gradskim središtem. Slobodno vrijeme za kupovinu u pješačkoj zoni ili posjet muzeju *Mauritshuis* u kojem se nalazi svjetski poznato umjetničko djelo „*Djevojka s bisernom naušnicom*“, autora *Johannesa Vermeera*. Odlazak autobusom do ***Delfta***, jednog od najljepših nizozemskih gradova poznatog po proizvodnji plavog porculana. Šetnja starom gradskom jezgrom i slobodno vrijeme za osobne programe. Povratak u Amsterdam. Noćenje. |
| **08.04.**  **srijeda** | Doručak. Odjava iz hotela. Transfer do zračne luke. Prijava na let za Split u 12,45 sati. Dolazak u zračnu luku u Splitu u 14,55 sati. |

**CIJENA ARANŽMANA:** **4.790,00 kuna**

( kalkulacija na bazi 20 putnika)

**UPLATA REZERVACIJE: 750,00 kuna ( iznos promjenjiv – ovisno o cijeni zrakoplovne karte )**

Nadoplata za 1/1 sobu: 1.300,00 kuna

**Program uključuje:** prijevoz zrakoplovom na relaciji Split – Amsterdam – Split sa uključenim zrakoplovnim pristojbama i ručnom prtljagom maksimalnih dimenzija 56x45x25 cm uključujući ručku i kotače, smještaj u hotelu *IBIS BUDGET CITY SOUTH* na bazi noćenja s doručkom i uključenom boravišnom pristojbom, poludnevni izlet *Mala nizozemska tura i Keukenhof*, razglede prema programu putovanja, transfere autobusom zračna luka - hotel – zračna luka, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, voditelja putovanja i organizaciju putovanja. U slučaju manjeg broja putnika cijena se uvećava za 300,00 kuna.

**Program ne uključuje:** prtljagu koju predajete prilikom prijave na let a čija cijena ovisi o masi (informacije o cijenama u Agenciji), cjelodnevni izlet *Velika nizozemska tura* 65 € i plovidba *brodom amsterdamskim kanalima* – 18 €, ulaznicu za sajam cvijeća - 18 €, (minimalan broj 15 putnika - plaćanje na licu mjesta ), ulaznice za kulturno-povijesne spomenike i muzeje koji nisu predviđeni planom razgleda, karte za javni gradski prijevoz, troškove osobne prirode

**Preporuka**: uplata police od rizika otkaza putovanja: 135**,**00 kn (plativo isključivo kod prve uplate)

**ZA OVO PUTOVANJE DOVOLJNA JE OSOBNA ISKAZNICA**